UEA decidis kongresi en Tanzanio en 2024
#000000
La decido pri la loko de la Universala Kongreso 2024 estis nekutime malfrua, sed ne prezentas grandan surprizon – jam de longe la estraro de UEA strebas aranĝi Universalan Kongreson en Afriko.
#000003
La invitanto estas la plej nova landa asocio de UEA, Esperanto-Asocio de Tanzanio (EATA). Ĝia aliĝpeto estis akceptita de la komitato de UEA antaŭ sep monatoj, dum la Universala Kongreso en Montrealo.
#000004
UEA pli frue jam havis landan asocion en Tanzanio, kun la nomo Tanzania Esperanto-Asocio (TEA). Ĝi tamen ĉesis aktivi antaŭ multaj jaroj. La nova asocio EATA estis fondita en decembro 2019, parte de aktivuloj de la antaŭa asocio. Ĝia aliĝo al UEA daŭris, ĉar UEA ne povis akcepti la originan statuton.
#000005
La fine akceptita versio de la statuto laŭvorte ripetas la formulojn en la statuto de UEA pri neŭtraleco kaj respekto al homaj rajtoj. Samtempe EATA sin devigas sekvi ĉiujn leĝojn de Tanzanio, kio evidente estas nepra kondiĉo por ke la asocio povu funkcii.
#000006
Kritikantoj de la plano kongresi en Tanzanio tamen atentigas, ke la leĝoj de Tanzanio konfliktas kun baza respekto al homaj rajtoj, ĉar la rajtoj de samseksemuloj estas severe limigitaj. La puno por seksumado de viraj aŭ virinaj paroj en Tanzanio estas tutviva malliberigo. Laŭ enketo de 2007, 95 procentoj el tanzanianoj opinias, ke samseksemo ne estu akceptita de la socio.
#000007
La decido kongresi en Tanzanio laŭ la kritikantoj tial malrespektas unu el la de longe aplikataj kriterioj de UEA pri taŭgeco de kongreslando.
#000008
En novembro 2022 okazis malferma reta renkontiĝo kun Fernando Maia pri la UK-planoj por 2024. Dum la kunsido reprezentantoj de Ligo de Samseksamaj Geesperantistoj atentigis pri la riskoj. Jam pli frue LSG oficiale petis al UEA, ke oni ne okazigu Universalan Kongreson en lando, kie GLAT-uloj riskas enprizonigon.
#000009
En intervjuo de Libera Folio en aŭgusto 2022 Osmo Buller, antaŭa ĝenerala direktoro de UEA, forte kritikis la proponon kongresi en Tanzanio:
#000010
– Ne necesas, ke la homrajta situacio estu ideala, sed ke la programo de UK povu esti libere kunmetebla kaj realigebla kaj ĉiuj fakaj asocioj povu libere kunveni. Estus skandalo, se UK estus asignita al Tanzanio. Tiam LSG devus fari siajn konkludojn, ĉar temus pri malrespekto de ĝia kunlabora kontrakto kun UEA.
#000011
Universala Kongreso en Afriko aperis en la planoj de UEA antaŭ multaj jaroj. Laŭ ĵusa gazetara komuniko, la estraro de UEA per sia decido ”plenumas devon de la Asocio, kiu en la pasinta jardeko deklaris la okazigon de UK en Afriko kiel strategian elementon por UEA”.
#000012
Jam en la komenco de la 1980-aj jaroj oni serioze konsideris okazigi Universalan Kongreson en Afriko. Oni planis ĝin por la jaro 1990, eventuale por Abiĝano en Eburbordo. Tamen fine la ideo tiam estis forlasita, kaj post 1987 ne plu aperis en la diskutoj de la estraro.
#000013
Post la rezigno pri UK en Afriko aperis malpli ambicia ideo pri Afrika Kongreso kaj la unua okazis en Togolando jarŝanĝe 1990-91, kun partoprenantoj ankaŭ de aliaj kontinentoj.
#000014
La ideo de Universala Kongreso en Afriko ankaŭ ne aperas en la strategia laborplano de UEA por la jaroj 2001–2010, nek en la ”Strategia vizio” de 2012 aŭ la strategia laborplano por la jaroj 2013–2017. Pli novan strategian laborplanon UEA tute ne havas. Do almenaŭ en siaj oficialaj strategiaj dokumentoj UEA ŝajne ne deklaris okazigon de afrika UEA ”strategia elemento”.
#000015
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000017
La revuo de UEA silentas pri gravaj temoj
#000018
Mia demando: Chu la samaj “advokatoj” de la homaj liberoj malkonsilis kongreson en Pekino, kie la homaj rajtoj tute ne estas rekonata kategorio, por ne diri pri persekutado de eklezioj kaj religiaj komunumoj; kie trovighas sklavlaboro, punkoncentrejoj kun torturaj krimagoj ktp.
Mi antaudankas por honesta respondo kaj amike salutas –
#000021
UEA kongresis en multaj malrekomendindaj landoj. Eĉ se oni decidus ke UK okazu nur en landoj kiuj respektas homajn rajtojn (kaj mi ne certas ke tio estas dezirinda), kiel oni decidu tion? Verŝajne ne ekzistas lando kiu estas tute neriproĉebla.
#000022
Bv. relegi mian citaĵon supre: “Ne necesas, ke la homrajta situacio estu ideala, sed ke la programo de UK povu esti libere kunmetebla kaj realigebla kaj ĉiuj fakaj asocioj povu libere kunveni.” Plia postulo estas, ke la persona sekureco de la kongresanoj ne estu endanĝerigita ekz. pro deveno, religio aŭ seksa orientiĝo. En Pekino rajtis kunveni ĉiu faka asocio oficiale ligita kun UEA. Okazis ekumena diservo k.a. religiaj kunvenoj senprobleme. Ankaŭ LSG rajtis kunveni, sed pro manko de aktivuloj en la UK ĝi ne okazigis kunvenon. UEA ne bezonas postuli, ke la kongreslando estu tute anĝela, ĉar tiaj apenaŭ troveblas, sed jes ke estu plenumitaj la supraj kriterioj.
#000023
Mi konsentas kun vi, tamen mi ankaŭ taksas grava kaj farinda (eventuale farenda) UK-on en Afriko, do restas la demando, en kiu alia afrika lando povas okazi UK? Mi serĉis liston de afrikaj landoj, kiuj almenaŭ leĝe agnoskas samseksemulajn rajtojn, kaj trovis sufiĉe multajn (plimalpli dudek) — tamen povas esti pluraj aliaj faktoroj, kial iuj ili ne taŭgas. Ĉu UEA tute ne esploris aliajn eblojn? Aliflanke, ĉu temas pri vigleco de EATA okazigi Kongreson, kiu mankas en apudaj landoj?
#000024
Estas specifa ekzemplo rilate al persona sekureco: en Bjalistiko, la polico devis protekti la kongreson. Ĉu do Pollando estas lando kie UK ne okazu? Kio estas la diferenco inter Pollando kaj Tanzanio?
Se oni decidas ke UK okazu nur en lando kie oni respektas homajn rajtojn, kie la persona sekureco de kongresanoj ne estas endanĝerigita, ktp, tiam necesas starigi klarajn kriteriojn, se oni volas eviti arbitrecon.
#000025
Multajn esperantistojn mi povus suspekti pri tiaj demagogaj komparoj, sed ne vin. Kiom mi elreviĝis.
La diferenco inter Pollando de 2009 kaj Tanzanio de 2023 estas, ke en la unua polico garantiis sekurecon al ĉiuj kongresanoj, dum en la dua polico povas aresti kongresanojn pro primitivaj, barbaraj kialoj. Kio malbona okazis en Bjalistoko en 2009 — estis neantaŭvidebla, senprecedenca kaj neniam denove ripetita; kio malbona povas okazi en Arusha — estas antaŭvidebla, okazinta kaj denove ripetebla.
Sur neniu kvadratmetro de la planedo oni povas plene garantii respektadon de la homaj rajtoj. Tamen ekzistas regionoj pli kaj malpli riskaj pri tio. Diri hodiaŭ, ke estas bela ideo kongresi en lando, kiu aplikas plej barbarajn leĝojn, ĉar „ni neniam kongresis en Afriko”, sonas terure. Cetere — mi supre menciis „Bjalistokon de 2009”, ĉar pri Pollando de 2023 mi ne povas esti plene certa, ke ĝi plenumus la tiamajn garantiojn.
#000026
La Tanzania polico “povas aresti kongresanojn pro primitivaj, barbaraj kialoj”, vere — sed pro la monda rasismo ni povas esti certaj ke tio ne okazos. La aŭtoritatoj, precipe la lokaj de Aruŝa, ne ĝenos la turistojn, ĉar tio signifus buĉi anseron kiu metas orajn ovojn.
#000027
Unu afero estas la barbaraj leĝoj, alia estas la barbara rilato al plenumo de ili. La unua minacas nian unuan mondkongreson en Afriko, la dua protektas ĝin. La paradokso estas, ke se samseksemuloj efektive estus en ia danĝero el la flanko de la aŭtoritatoj, tio estus jura progreso en Tanzanio. Ne ĉie en la mondo estas memkompreneble ke la leĝoj validas ankaŭ por la leĝdonintoj mem. La celo de kontaŭgejaj leĝoj ne estas unuavice trafi la gejojn, sed per absurdeco teruri la tutan popolon kaj obeigi ĝin. Nur tiom kiom homoj jam estas teruritaj, ili akceptas ke entute ekzistu leĝoj pri tiel privataj kaj intimaj aferoj.
#000028
Cxiam kiam temas pri Afriko starigxas baroj, tio malkuragxigas nin, kaj iel konfirmus ke Esperanto estas lingvo por Euxropo.
El Esperantistoj kritikoj ne venu, male devus veni subtenoj el diversaj flankoj. Tiuj legxoj fontas de la kolonia tempo, ne afrikanoj elpensis. Aldone, tiuj legxoj iam ankaux estis en okcidento kaj oni forigis ilin. Kiam venos momento, Afriko ankaux forigos sed nun tiu momento ne ankoraux venis, cxu ni lasu Afrikon?
Laux okcidentaj normoj ne eblas okazigi UK-n en Afriko, kaj same laux afrikaj normoj, UK neniam okazu en tiuj landoj, kiuj ne donas vizojn al partoprenontoj. Cxu rifuzo doni vizojn al kongresanoj ne estu ankaux unu el kondicxoj? En Kanado, pluraj kongresanoj ne povis cxeesti pro vizkialoj kaj ankaux pro la postulo esti vakcinita, cxu tio ne estas kontraux homaj rajtoj? Sed neniu kritikis.
Mi legis pri UK en Vsxingtono ke kongresanoj devus subskribi ke li ne apartenas al la komunista partio, cxu tio ne estas kontraux homaj rajtoj? sed neniu kritikis.
Estas multaj ekzemploj, do se vere UK okazu en ideala lando, kiu lando laux vi estu ideala. Mi pensas ke venas momento akcepti unu la alian, respekti alies decidojn, alies kulturojn, alies legxojn.
Mi bedauxras pro la ekzisto de legxoj en Tanzanio kaj en pluraj afrikaj landoj, kiuj punas samseksemulojn, sed tiuj legxoj ne malhelpu al centoj de afrikanoj, kiuj dum pluraj jaroj revis partopreni UK-n, investis tro da mono por partopreni UK-jn sed ne ricevis vizojn, kiuj havis emon sed ne povis havi monon por flugbiletoj.... Mi pensas ke estas momento montri solidarecon al la afrika movado. Certe, temas pri la unua UK en Afriko, sed ne la lasta. Mi emos ke la saman jaron Afriko ankaux gastigu 2-ajn IJK kaj ILEI kongresojn.
#000030
Mi ne pensas, ke postuloj esti vakcinita, aŭ resti aparta de komunista partio, estas rompo de homaj rajtoj, kiuj ĝenerale rilatas imanentajn kvalitojn. Sed pri la cetero mi konsentas, precipe ke la nuna problemo, de malagnosko en Afriko je samseksemulaj rajtoj, estas rekte kaŭzita de Eŭropo mem. Homaj rajtoj ne estas nur eŭropa kleraĵo, sed se ni entute forlasos Afrikon nuntempe, certe ŝajnos kvazaŭ Eŭropo plu taksas sin la centro de la morala universo. Se ne Tanzanion, ni devus elekti ie, baldaŭ.
#000031
Tanzanio estas sendependa lando de post 1961-1964 (Tanganjikio-Zanzibaro). Ĉu oni do, post 59-62 jaroj, ankoraŭ kulpigas koloniismon ankaŭ pri tio? Ĉu ne pasis abunde da tempo, ke afrikanoj mem forskuu tiun laŭdiran restaĵon de la kolonia tempo?
#000033
Certe venis la tempo ke la afrikanoj forskuu la restaĵojn de la kolonia tempo, ekzemple la religion kaj la landlimojn — sed kia estos la alternativo?
#000034
Kial nia flago sur la foto estas blua?
#000037
Nun necesas fari cxion eblan por sukcesigi la unuan UKn en Afriko, malutilas pridubi la decidon.
Antaù cxio, necesos kunskrapi pli da mono ol kutime. Cxar tiu kongreso kostos multe.
Mi ecx ne tiom pensas pri ne-Afrikaj partoprenantoj. Tamen, ankau ilin atendos altaj kostoj, ekzemple se ili volas profiti de restado en Arusxo por iri al naciparkoj.
Mi pensas cxefe pri tio ke partopreno de deca nombro da Afrikanoj kostos multan monon.
Ju pli da stipendioj, salajroj, vojagxsubvencioj UEA povos pagi, des pli konvinka estos la rezulto de tiu UK.
Sukcesinte, gxi portos fortan mesagxon pri venko de lingvaj baroj en Afriko pere de kvalita post-kolonia lingvo.
#000040
> Nun necesas fari cxion eblan por sukcesigi la unuan UKn en Afriko Antaù cxio, necesos kunskrapi pli da mono ol kutime [...] Ju pli da stipendioj, salajroj, vojagxsubvencioj UEA povos pagi, des pli konvinka estos la rezulto de tiu UK.
#000042
Do la sukceson de la UK oni juĝos laŭ tio, kiom da mono oni sukcesis kunskrapi? Unue oni puŝis por UK en Afriko por porti ĝin proksime al homoj ne povantaj pagi por alikontinentaj kongresoj, kaj poste UEA ankoraŭ kunskrapu stipendiojn, salajrojn (!), vojaĝsubvenciojn por entute venigi afrikanojn. Tre koloniisma pensmaniero, ke tiuj homoj povas nenion fari sen donacoj de “unuamondanoj”. Kaj kiel tia rezulto estus konvinka? Pri kio konvinku la fakto, ke, se oni pagas al homo ĉiujn elspezojn, tiu konsentas iri al kongreso? Ne necesas iri al Afriko por tio. UEA povas organizi kongreson en ajna fora angulo de la mondo, pagi por venigi 1000 homojn kaj poste fanfaroni, ke estis tiom da alikontinentaj partoprenantoj. Nu, se UEA entute sukcesus mirakle elmagii tiajn monrimedojn: laŭ mia kompreno, UEA maldungis ĉiujn oficistojn ja pro monomanko. Do ne troveblis mono por pagi laborantajn laboristojn sed ja troveblos por pagi stipendiojn, salajrojn (!), vojaĝojn?
#000043
Cetere, se la celo estas venigi afrikanojn al UK, ekz. Senegalio aŭ Eburbordo (se ne paroli pri la afrikaj landoj norde de Saharo) estas pli proksimaj al Italio ol al Tanzanio. Ĉu oni do juĝos la sukceson de la torina kongreso laŭ la kiomo da kunskrapita mono por venigi afrikanojn?
#000044
Ne! Ĉio por la mono de iu subvencio kaj 30% de ĝi. Certe devis esti alia pli bona lando en Afriko por la UK. Rimarku kiuj vizitis Tanzanio en la lastaj tempoj kaj vi trovos kiu estas malantaŭ la tuta negoco.
#000046
Turistoj ĝenerale riskas sian sekurecon en Tanzanio. La retpaĝo de la svisa ministerio pri eksterlandaj aferoj speciale avertas pri Aruŝo: “La regiono suferas regule de stratrabistoj. Turistoj estas atakataj en restoracioj kaj surstrate.” Same la aŭstria ministerio: “Ekstra singardemo estas rekomendata dum urborigardadoj en Aruŝo.” En la regiono ekster la urbo malsekureco nur kreskas. Ne alloga perspektivo por ekskursoj!
#000047
Estas bedaŭrinde ke Usono ne taksas sin mem laŭ la samaj normoj. Tio estus vere interesa.
#000050
Interese, do cxie estas problemo, ni ne troigu kiam temas pri Afriko. Afrikanoj kiuj vizitis Euxropon/USONO-n havas multon por rakonti. Amaskomunikiloj informas ke studentoj mortigas instruistojn, policistoj mortigas logxantojn foje ligita al rasismo, rabado okazadas.... Kio okazas en Afriko okazas ankaux en aliaj mondpartoj cxefe en okcidentaj landoj.
#000051
Se kongreso okazus en “okcidenta” lando (kio ajn precize estas okcidenta lando) kun gravaj (homrajtaj) problemoj, oni same volonte avertus pri ili: neniu silentus nur pro tio, ke temas pri okcidenta lando. Ekz. en Eŭropo estas fortaj kritikoj, pro diversaj kialoj, kontraŭ Hungario kaj Pollando. Neniu venas al la ideo diri “Nu bone, ankaŭ en lando XX okazas la samo, do ĉie estas problemoj kaj do ĉio estas en ordo”.
#000053
Do viaopinie Tanzanio devus ĉiuokaze esti en pli alta kategorio de danĝereco ol Svedio kaj Danlando?
#000054
Ekzistas jam multe da landoj en kiuj GLAT-uloj povas edziĝi/edziniĝi. Kelkaj el tiuj landoj mencias la nomon de la edzo/edzino en la pasporto. Imagu GLAT-esperantiston, kiu kun tia pasporto devus eniri tiom gejfobian landon.
#000056
La decido kongresi en Tanzanio estas kraĉo en la vizagon de gejlesbaj esperantistoj.
#000057
Dume ne estas klare, ĉu la Ligo de Samseksamaj Geesperantistoj povos sekure kaj laŭleĝe kunveni en la kongreso kaj tutcerte la ĝenerala sinteno al GLAT-uloj estas ege malamika kun popolo 95%-a kontraŭ-GLAT-a.
#000058
Ĉu oni kongresus en lando, kie 95% de la popolo estus kontraŭ nigruloj?
#000059
Nu, UEA decidis kongresi en tiu lando, sed mi faros miajn proprajn esplorojn.
Mi kontaktos la mialandan ambasadoron de Tanzanio kaj mi kontaktos policajn, komunumajn servistojn kaj aliajn ŝtatajn servojn en Tanzanio por demandi ĉu gejaj kongresanoj, la Ligo de Samseksamaj Geesperantistoj kaj la geja vicprezidanto de UEA estos bonvenaj en la lando kaj povos sekure kunveni.
#000060
Mi scivolas ekz. ĉu la vicprezidanto kaj sia partnero samkiel aliaj GLAT-aj esperantistoj povos peti komunan, unulitan ĉambron. Mi volas respondon al tio kaj faros demandojn tiurilate. Mi ja legis en la reto, ke tiel simpla afero kiel unulita ĉambro por samseksa paro jam povas esti problemo en Tanzanio.
#000061
Mi ankaŭ demandas min, ĉu GLAT-uloj povos publike interagi same kiel aliseksamuloj emas fari tion (ĉirkaŭbrakoj, kisoj ktp). Ankaŭ pri tio, mi kiel esperantisto demandos ĉe la jam nomitaj ŝtataj servoj.
Mi estas tre scivola, kion ili respondos.
#000062
Por multaj esperantistoj Esperant(uj)o neniam plu estos la sama kiel antaŭ la ukraina milito pro la perfido de multaj rusaj (kaj ne nur rusaj) esperantistoj. Multaj GLAT-uloj nun sin sentas duoble perfiditaj.
#000063
Ĉar mi estas nek gejo nek vojaĝema, mi ne havas fortan motivon longe esplori pri la demando, nur scivolemon, sed mi dum 10-15 minutoj legis en la reto pri feriado en Tanzanio por gejoj; ŝajne ekzistas multaj TTT-ejoj speciale por doni vojaĝkonsilojn al gejoj. Ĝenerale oni informas, ke Tanzanio estas senproblema, eĉ bona lando por gejaj vojaĝantoj.
#000064
En unu retpaĝo oni menciis, ke la plej malbona raporto estis pri samseksa geedza paro, al kiu oni demandis ĉe la eniro en la landon, rimarkinte la saman familian nomon, kian rilaton ili havas: ili diris, ke ili estas geedzoj, kaj oni rifuzis al ili la eniron. Ja malagrable, sed unuopa okazaĵo, ŝajne, kaj supozeble evitebla per pli diplomata respondo. Do ja indas pli detale esplori antaŭ ol vojaĝi tien.
#000065
Tiel, en okcidentaj landoj, ni gejoj vivis antaŭ 20 aŭ 30 jaroj, ni estis duarangaj civiluloj. La plimulto de ni estis “en la ŝranko”, kaŝis sian sam/ambaŭseksamon.
Sed ne plu: Ni estas gejoj, lesboj, GLAT-uloj, kaj same montras tion, kiel aliseksamuloj montras, ke ili estas aliseksamaj. Ni ne plu volas enŝrankiĝi denove. Ni ne plu volas denove fariĝi duarangaj civiluloj.
#000068
Tamen ekzakte tio nun okazas: Ĉar UEA opinias, ke ĝi devas kongresi en unu el la plej malamikaj landoj rilate GLAT-ulojn, GLAT-aj esperantistoj, kiuj volas viziti la kongreson, estas devigitaj denove kaŝi gravegan parton de sia identeco.
Ĉu vi entute havas ideon, pripensis, kiel tio efikas al multaj el ni GLAT-uloj, eĉ al tiuj, kiuj entute ne planas iri al Tanzanio, eĉ al tiuj, kiuj ne multe rilatas al UEA?
Oni apartigas nin, oni diras: Kondutu “normale”, “negeje”, alivorte kaŝu vian identecon kaj vi povas viziti la UK-on.
Kaj la kaŝita mesaĝo estas: Se vi ne povas aŭ volas tion, vi restu hejme.
Tiu sinteno estas diskriminacia, neniel akceptebla.
#000069
Same kiel ekz. nigruloj havas komunajn celojn, ankaŭ ni GLAT-uloj havas tiajn celojn kaj interesiĝas pri la (ofte mal-)bonfarto de niaj samsentanoj tutmonde.
Vizitante, turismante kaj kongresante en tiaj terure GLAT-malamikaj landoj ni ne helpas niajn GLAT-samsentanojn. Devas ekzisti almenaŭ baza respekto inter homoj por dialogo, sed en Tanzanio tiu baza respekto neniel ekzistas kaj la lokajn, tanzaniajn GLAT-ulojn oni persekutas kaj mistraktas sisteme.
Povas esti, ke iuj gejoj ne interesiĝas pri tio kaj tamen volas turismi en la lando sed multaj GLAT-aj esperantistoj ne akceptas, ke lando (kaj popolo kaj registaro) tiel perfortanta homajn rajtojn (kaj ne nur gejajn!) estos honorita per Universala Kongreso de Esperantistoj.
#000070
Bryce pravas, Ankaŭ tiu ĉi diskuto montras, ke “progresemuloj” ofte ne estas konsekvencaj en sia progresemo, ekzemple kiam temas pri rajtoj de samseksemuloj. Ili trankvilijgas glatulojn, ke ne estas verŝajne, ke io okazos al ili en Tanzanio, se ili ne malkaŝos sian orientiĝon. Konsili, ke ili kaŝu fundamentan parton de sia identeco, signifas, ke samseksemuloj estas malpli valoraj homoj ol tiuj “normalaj” kaj ke ekz. elektante lokon de UK aŭ IJK ne necesas konsideri ilin.
#000071
Ne. Ankaŭ en Tanzanio la leĝoj ne punas “gejojn” aŭ “gejecon”, sed certajn kontraŭnaturajn agojn. La leĝojn kaj la leĝefektivigantojn ne vere interesas, ĉu iu opinias sin unukorno aŭ gejo aŭ kio ajn, sed ĝin interesas agoj. Ne agu kontraŭleĝe, dum vi estas tie, kaj finita la problemo.
#000072
Mi estas certa ke ni ĉiuj estos absolute sekuraj en Aruŝa, tiom kiom la lokaj aŭtoritatoj entute kapablas zorgi. Ili ne volas incidentojn kiuj malutilos al la enfluo de turistoj. Ĉu ni ne devus utiligi tiun cirkonstancon por diskuti intersekcan teorion?
#000081
Ne nur ekzistis esperantistoj-nazioj sed esperantistoj okazigis UK-on en Nazia Germanujo en kiu judoj estis malpermesitaj partopreni.
Nun la historio ripetiĝas: Se mia edzo kaj mi volus partopreni en la UK en Tanzanio, la risko estus granda, ke ni eĉ ne povus eniri la landon, forgesu partoprenon en la UK. Ja en mia pasporto estas menciita la nomo de mia edzo.
#000082
“Konsili, ke ili kaŝu fundamentan parton de sia identeco, signifas, ke samseksemuloj estas malpli valoraj homoj ol tiuj “normalaj” kaj ke ekz. elektante lokon de UK aŭ IJK ne necesas konsideri ilin”
#000084
Mi ne volas fari rektan komparon al la nazi-makulita UK de Kolonjo en 1933, sed evidente paralelo estas nepretervidebla:
Tiam Universala Esperanto Asocio ekskludis judojn, nun UEA ekskludas GLATulojn.
#000085
La prezidanto de Tanzanio, Samia Suluhu, pasintmonate priskribis GLAT-rajtojn kiel “importitajn kulturojn” kaj ŝi avertis universitatajn studentojn kontraŭ ĝi.
#000086
La tanzania registaro ankaŭ malpermesis popularan serion de infanlibroj de lernejoj, kiuj enhavas GLAT-specifan enhavon.
#000087
“La registaro de Tanzanio avertis homojn kontraŭ distribuado de interretaj afiŝoj kaj mallongaj videoj kiuj “antaŭenigas” samseksajn rilatojn. Ĝi ankaŭ avertis, ke ĝi agos kontraŭ administrantoj de sociaj amaskomunikiloj, kies membroj dividas mesaĝojn por GLAT.”
#000088
Estas skandalego, ke en tia lando UEA okazigas UK-on.
Rasismo ne havas lokon en tiu ĉi diskuto, kontraŭe: Se UEA estus kongresinta en la Sud-Afriko de la okdekaj jaroj sub la Apartheid (aparteco) reĝimo, la skandalo estintus same granda.
Mi ankaŭ neniel kontraŭas, ke UEA helpas afrikajn esperantistojn kaj kunorganizu regionajn kongresojn aŭ UK en afrika lando, kiu respektas homajn rajtojn.
Sed universala kongreso en lando kun kontraŭgejaj leĝoj estas hontiga abomenaĵo, des pli se organizita de esperantistoj.
#000089
Nu, se vi timas ke la monavido de la tanzanianoj ne povas sufiĉe bridi ilian gejfobion, ne iru al Tanzanio kaj ŝparu la monon por alia jaro. Sed se vi volas esplori surloke kiagrade la hodiaŭa tanzania gejfobio estas tradicia kaj kiagrade plantita de elekstera misio — tiam la UK ja estas unika ŝanco. Defendi la rajtojn de minoritato estas ĉiam aprobinde, ankaŭ se oni mem apartenas al la minoritato, sed neniu estas nur GLATulo, kaj eble devus temi pli pri la GLAT-medio de la gastiganta lando mem ol pri ni unusemajnaj turistoj.
#000090
Rapida rigardo en la reto sufiĉas por kompreni, ke gejfobio en Afrikon estas grandparte importita de eŭropanoj, sed la koloniisma tempo jam longe pasis kaj afrikaj registaroj kaj popoloj nun vidas samseksamon kaj ne gejfobion kiel eŭropan aferon, kiu estus kontraŭ ilia tradicio kaj kiun ili ne volas “importi”.
#000091
UK en Tanzanio neniel ŝanĝos la fakton ke ties registaro kaj popolo, daŭre kaj sisteme ruinigas milionojn da vivoj. La lando havas ĉ. 62 milionojn da enloĝantoj, se 10 % estas GLAT-uloj, tio signifas, ke 6,2 milionoj da homoj ne estas liberaj vivi tiel, kiel ili estas, devas kaŝi sin kaj ne povas vivi kun la partnero kun kiu ili ŝatus vivi. Ili daŭre estas diskriminaciataj ĉiutage, subpremataj kaj timas perforton kaj eĉ murdon.
#000093
Evidente mi bonvenigas tion, se homoj volas ekscii pli pri la vivo de GLAT-uloj en Tanzanio, sed ni ne havu la iluzion, ke parolante pri ilia situacio, esperantistoj povas fari senchavajn grandskalajn ŝanĝojn en la lando.
#000094
Kio nun gravas, estas, ke eĉ en Esperantujo GLAT-uloj estas diskriminaciataj kaj ekskludataj kaj la decido kongresi en Tanzanio estas ekzempla. Mi povas fari liston kun spertoj pri diskriminacio kontraŭ gejoj, sed la fakto, ke du TEJO-komitatanoj jam sciigis, ke ili ne iros al Tanzanio ĉar ili timas pri sia sekureco – tio diras ĉion.
#000095
En kiu lando oni indikas en la pasporto ne nur ke vi havas edzon, sed ankaŭ lian nomon? Mi neniam aŭdis pri tio.
#000099
En pluraj landoj, ekz. en Francujo:
#000102
Nur en la unua ekzemplo oni povus vidi ke vi estas edzo, sed eĉ tiam oni ne povas vidi ĉu vi havas edzon aŭ edzinon. Do tio ne malhelpus eniri Tanzanion (se gejoj ne rajtas eniri).
#000105
Mi supozas, ke la kontrolisto povas rifuzi la eniron al iu ajn eksterlandano, eĉ sen diri kialon: tiel funkcias ĉe preskaŭ ĉiuj landlimoj. (Landlimo inter EU-landoj estas escepto, eble.) Do estas prudente kaŝi ĉion, kio eble kaŭzos problemon. Tiu vorto “usage” plus la nomo de samseksa kunvojaĝanto ... eble iom riske! Oni povus resti apartaj dum la kontrolado de pasportoj.
#000106
Sed ĉiuokaze neniu asertis ke gejoj eĉ ne rajtas eniri Tanzanion.
#000109
Jam okazis, ke Tanzanio rifuzis la eniron de geja paro:
#000110
US department of state consular affairs:
#000113
“Members of the LGBTI community may be denied entry to Tanzania by immigration authorities (including on Zanzibar) or once admitted may be targeted, harassed, and/or charged with unrelated offenses”
#000114
“”Membroj de la LGBTI-komunumo povas esti neitaj eniro al Tanzanio fare de enmigradminstracioj (inkluzive sur Zanzibaro) aŭ post kiam konceditaj povas esti celitaj, ĉikanitaj, kaj/aŭ akuzitaj je senrilataj deliktoj”
#000115
Tio diras, ke oni povus rifuzi enir-permeson al gejoj. Ĝi ne diras, ke gejoj ne rajtas eniri Tanzanion. Kiel diris Edmundo, lim-gardistoj povas rifuzi eniron al iu ajn eksterlandano. Tio validas en ĉiu lando de la mondo.
#000116
Tamen tio estas nur parto de la afero:
Ĉefaĵo estas, ke la lando estas ekstreme GLAT-malamika kaj pro tio UEA devintus rezigni pri UK en Tanzanio.
#000119
Universala Kongreso devus okazi nur en lando, kie ĉiu esperantisto estas bonvena kaj povas senti sin sekura.
Tiel ne estas en Tanzanio.
#000120
Se du GLAT-aj TEJO-komitatanoj – pro bonaj kialoj – jam diras, ke ili ne planas iri al Tanzanio pro la tiea situacio, ĉiu iom simpatianta homo devus kompreni, ke UEA faris – denove – gravan mispaŝon.
#000121
Kompreneble la tanzaniaj ambasadoro, polico, ktp, ne diros al vi ĉu alia homo estas bonvena en Tanzanio, kian hotel-ĉambron li povas peti, ktp.
#000122
Neniu povas garantii la sekurecon de GLAT-aj esperantistoj en Tanzanio – jen la vojaĝkonsiloj de tri landoj:
#000123
Germana ministerio pri eksterlandaj aferoj:
#000124
“Por gejaj agoj la tanzania kriminala juro provizas tre altajn malliberejajn punojn. Ne eblas ekskludi, ke ankaŭ eksterlandaj civitanoj estos submetitaj al kriminaljuraj mezuroj. Vojaĝantoj estas konsilitaj esti tre sinretenemaj, kaj publike kaj en sociaj amaskomunikiloj.”
#000125
Usona ministerio pri eksterlandaj aferoj:
#000126
“Membroj de la LGBTI-komunumo estis arestitaj, celitaj, ĉikanitaj, kaj/aŭ akuzitaj je senrilataj deliktoj. Individuoj arestitaj sub suspekto de samseksa seksa konduto povus esti devigitaj al anusaj ekzamenoj.”
#000127
Nederlanda ministerio pri eksterlandaj aferoj:
#000128
“La esprimo de amo inter lesbaninoj, gejoj, ambaŭseksemuloj, transgenruloj, interseksaj homoj kaj homoj kiuj difinas sian sekson aŭ seksecon alimaniere (LGBTQ+-homoj) estas krima delikto en Tanzanio. Ĉi tio validas ankaŭ por eksterlandanoj. Memoru tion.”
#000129
Kiu rigardas la retpaĝaron Equaldex, povas konstati, ke eĉ Ruslando (23 poentoj) troviĝas en pli alta loko ol Tanzanio (17 poentoj).
#000130
En tia Tanzanio nun planatas UK.
#000132
Neniu sanmensa esperantisto konsiderus organizi UK-on en lando kiu havus iujn ajn leĝojn kontraŭ nigruloj, tamen la rajtoj de GLAT-uloj estas absurde flankenmetitaj.
#000135
Sed, se nur por momento, ankaŭ mi flankenmetas la “GLAT-aferon” – kiu kompatplena homo volas viziti kaj enspezigi tiel barbaran, necivilizitan landon, kie neplenaĝaj knabinoj estas edzinigataj kaj seksperfortataj de la edzoj – ĉio kun leĝa konsento de la ŝtato?
#000136
Multaj aferoj, kiuj devus esti permesataj, estas kontraŭleĝaj en multaj landoj. Tamen, se UEA rifuzus kongresi en tiuj landoj (eble ĉiuj landoj), tio eĉ ne iomete plibonigus la situacion por iu ajn, kaj same ne antaŭenigus Esperanton.
#000139
Se vi volas influi al la regantoj de Tanzanio ŝanĝi la leĝojn en Tanzanio (kontraŭ la deziro de la popolo, do vi volas iusence subfosi demokration en Tanzanio pro la gravega homa rajto je samseksa amoro, kiun Usono ne agnoskis antaŭ 2003, se mi ĝuste memoras), eble vi povus trovi la produktojn, kiujn via lando importas el Tanzanio, kaj sendi protestleterojn al la vendejoj, kiuj vendas tiujn produktojn. Tio multe pli efikus ol plendi pri UEA en Libera Folio.
#000140
Mi kredas, ke leĝa diskriminacio kontraŭ samseksemuloj en Britio (inkluzive Nord-Irlandon, sed ekskluzive koloniojn kaj simile) ĉesis nur en 2020, do UK jam okazis en kontraŭgeja lando en 1907, 1926, 1930, 1938, 1949, 1961, 1971 kaj 1989.
#000141
Principe, tamen, vi tute pravas: diskriminacio kontraŭ samseksemuloj estas malbona, evidente, kaj UEA favoru landojn, kiuj ne diskriminacias.
#000142
Tio ĉi ne estas kazo de principoj sed de GLAT-homoj en Tanzanio kies vivoj estas konstante atakataj kaj detruataj.
#000143
Mi “troigas”, laŭ vi – vi havas absolute nenian ideon, kiom GLAT-uloj suferegas en tiaj landoj, ĉu ne?
Dum milionoj da GLAT-uloj en Tanzanio estas plej severe subpremataj de iliaj registaroj kaj popolo, vi parolas pri...”troigo”.
#000144
Samtempe, temas pri GLAT-esperantistoj, kiuj estas diskriminaciataj ĉar oni ne konsideras iliajn interesojn, elektante UK-landon, kiu ne estas sekura por ili.
#000145
Dankon por montri, ke via lando, Britujo, estis longe la nigra ŝafo de okcidenta Eŭropo se temas pri rajtoj de samseksamuloj. Tiel mi mem ne devas elstarigi tion.
Ne forgesu, ke Tanzanio estis brita kolonio kaj ke ĝuste Britujo estas la kaŭzo, ke en multaj iamaj britaj teritorioj ankoraŭ ekzistas kontraŭgejaj legoj.
Tio evidente ne senkulpigas tiujn iamajn britajn teritoriojn – la tempo de la koloniismo kaj la Granda Brita Imperio jam longe pasis.
#000146
Se UEA havus nur IOM da moralo, ĝi nuligis la UK-on en Tanzanio, konfesus sian eraron kaj antaŭ ĉio: Petus pardonon de la judaj esperantistoj ĝenerale kaj la familio Zamenhof specife.
#000149
Nunaj esperantistoj ne kulpas pro la eraroj de alitempaj esperantistoj sed la hontiga okazigo de la UK en nazia Germanujo pluvivas kiel hereda ŝuldo. Kie naciaj organizoj, kompanioj ktp jam delonge konfesis, ke ili eraregis, ĝuste esperantistoj – UEA – daŭrigas kvazaŭ nenio hontindega okazis.
Kontraŭe: Tiam temis pri judoj, nun oni samfacile flankenmetas samseksamulojn.
Du GLAT-aj komitatanoj de TEJO jam sciigis, ke ili ne intencas riski vojaĝon al Tanzanio – kion signifas la vorto “samideano”, se oni tiel facile ekskludas homojn?
Mia koro ploras por tiuj junaj esperantistoj.
#000150
Komuniko de la prezidanto de TEJO pri la rezulto de la Administra Subvencio 2023Subtenu informadon pri Esperanto en unu el la plej grandaj libro-foiroj de LatinamerikoIKU en Torino – plej riĉa programo post 2015
#000156